Angel of Death (τραγούδι)

Το "Angel of Death" είναι το εναρκτήριο κομμάτι για το άλμπουμ Reign in Blood (1986) της Αμερικανικής thrash metal μπάντας Slayer. Οι στίχοι και η μουσική γράφτηκαν από τον κιθαρίστα των Slayer, Jeff Hanneman και βασίζονται στο Ναζιστή "γιατρό" Γιόζεφ Μένγκελε, ο οποίος πραγματοποίησε πειράματα σε ανθρώπους στο στρατόπεδο συγκέντρωσης του Άουσβιτς κατά τη διάρκεια του Β΄ Παγκοσμίου Πολέμου. Το "Angel of Death" οδήγησε τη μπάντα στο να αντιμετωπίζει κατηγορίες για Ναζιστικές απόψεις και ρατσισμό σε όλη τους τη σταδιοδρομία.

Παρά τις αντιπαραθέσεις γύρω από το τραγούδι και τη συμβολή του στην καθυστέρηση της κυκλοφορίας του Reign In Blood, το "Angel of Death" εμφανίζεται σε όλα τα live άλμπουμ και τα DVD των Slayer και έχει ακουστεί σε αρκετές ταινίες. Το τραγούδι έλαβε καλά σχόλια από τους κριτικούς˙ ο Steve Huey του Allmusic το περιέγραψε ως ένα «κλασικό».

Σύνθεση και προέλευση 

Ο κιθαρίστας των Slayer, Jeff Hanneman, έγραψε το "Angel of Death" μετά την ανάγνωση βιβλίων σχετικών με τον Ναζιστή γιατρό Γιόζεφ Μένγκελε, καθώς βρισκόταν σε περιοδεία με την μπάντα: "Θυμάμαι σταμάτησα σε κάποιο μέρος όπου αγόρασα δύο βιβλία για τον Μένγκελε. Σκέφτηκα, 'Αυτό πρέπει να είναι άρρωστα σκατά'. Έτσι, όταν ήρθε η ώρα να κάνουμε το δίσκο, αυτό το πράγμα ήταν ακόμα στο μυαλό μου από εκεί προήλθαν οι στίχοι για το 'Angel of Death'."

Οι στίχοι αναφέρουν λεπτομερώς τα χειρουργικά πειράματα του Μένγκελε σε ασθενείς στο στρατόπεδο συγκέντρωσης του Άουσβιτς κατά τη διάρκεια του Β΄ Παγκοσμίου Πολέμου. Εξερευνήσεις του Μένγκελε διεξήχθησαν σε ομάδες όπως νάνους και δίδυμα, και περιλάμβαναν τόσο σωματικές όσο και ψυχολογικές εξετάσεις. Μεταξύ των δοκιμών που εκτέλεσε που αναφέρονται στο "Angel of Death" είναι οι πειραματικές χειρουργικές επεμβάσεις που πραγματοποιούνταν χωρίς αναισθησία, μετάγγιση αίματος μεταξύ διδύμων, απομόνωση αντοχή, αεριοποίηση, ενέσεις με θανατηφόρα μικρόβια, εγχειρήσεις αλλαγής φύλου, η αφαίρεση των οργάνων και των άκρων, και abacination.

"Sewn together, joining heads. Just a matter of time 'til you rip yourselves apart", μια γραμμή από τον προτελευταίο στίχο, είναι μια αναφορά στον ισχυρισμό πως ο Μένγκελε ένωνε μαζί δίδυμα, ένα από αυτά παραμορφωμένο˙ "ο καμπούρης ράφτηκε με το άλλο παιδί, πλάτη με πλάτη, οι καρποί τους πλάτη με πλάτη επίσης." Ο ισχυρισμός αυτός ακούστηκε για πρώτη φορά από τον επιζήσαντα του Άουσβιτς Vera Alexander στη δίκη του 1961 του SS-Hauptscharfuehrer Άντολφ Άιχμαν του "αρχιτέκτονα του Ολοκαυτώματος", όπου υποστηρίχτηκε ότι ο Μένγκελε "έραβε τις φλέβες μαζί" και τα "μετέτρεπε σε σιαμαία δίδυμα". Ο ισχυρισμός αυτός έγινε ευρύτερα γνωστός όταν ο Vera Alexander συμμετείχε στο ντοκιμαντέρ του 1985 The Search for Mengele, ο οποίος έχει αναφερθεί από διάφορους συγγραφείς μεταξύ των οποίον ο Gerald Posner, ένας εμπειρογνώμονας στον Μένγκελε.

Προς το τέλος του τραγουδιού, υπάρχει ο στίχος "Feeding off the screams of the mutants he's creating" ("Τρεφόμενος από τις κραυγές των μεταλλάξεων που δημιουργεί"), ο οποίος είναι από την ταινία Ανθρωποκυνηγητό σε Δυο Ηπείρους (The Boys from Brazil) στην οποία ο Δρ. Μένγκελε ήταν ο κακός.

Αντιπαραθέσεις 
Το στιχουργικό περιεχόμενο του "Angel of Death" ήταν μια από τις αιτίες που καθηστέρησε η κυκλοφορία του άλμπουμ των Slayer Reign in Blood το 1986. Η μπάντα υπέγραψε με την Def Jam Records της οποίας ο διανομέας, η Columbia Records, αρνήθηκε να κυκλοφορήσει το δίσκο εξαιτίας των θεμάτων που έθιγαν οι στίχοι του και των ανησυχιών που προκλήθηκαν από το εξώφυλλο, το οποίο θεωρήθηκε ως "πολύ γραφικό". Το Reign in Blood διανεμήθηκε τελικά από την Geffen Records στις 7 Οκτωβρίου 1986. Ωστόσο, λόγω των παραπάνω διενέξεων, το Reign in Blood δεν εμφανίστηκε στο επίσημο πρόγραμμα κυκλοφορίας της Geffen Records.

Το "Angel of Death" προκάλεσε την οργή των επιζώντων του Ολοκαυτώματος και των οικογενειών τους, καθώς και του ευρύτερου κοινού. Η διαμάχη γύρω απ' το τραγούδι οδήγησαν σε κατηγορίες για υποστήριξη των Ναζί που έχουν ακολουθήσει τους Slayer σε όλη τους τη σταδιοδρομία. Ο κόσμος έλαβε το ενδιαφέρον του Hanneman για τη ναζιστική ιστορία και τη συλλογή του από Ναζί μετάλλια ως απόδειξη υποστήριξης – με το πιο πολύτιμο αντικείμενο να είναι ένας γερμανικός Σταυρός των Ιπποτών. Ο Hanneman αντέδρασε υποστηρίζοντας:
"Ξέρω γιατί ο κόσμος το παρερμηνεύει – είναι επειδή έχουν αυτήν τη σπασμωδική αντίδραση σε αυτό. Όταν διαβάζουν τους στίχους, δεν υπάρχει τίποτα που να έβαλα στους στίχους που να λέει αναγκαστικά ότι αυτός ήταν κακός άνθρωπος, γιατί για μένα – καλά, δεν είναι προφανές; δεν είναι ανάγκη να σας το πω εγώ αυτό."
Σύμφωνα με τον κιθαρίστα Kerry King: "Ναι, οι Slayer είναι Ναζιστές, φασίστες, κουμουνιστές—όλα αυτά τα αστεία σκατά. Και φυσικά δεχτήκαμε την περισσότερη πυρα γι' αυτό στη Γερμανία. Εγώ ήμουν πάντα, 'Διάβασε τους στίχους και πές μου τί είναι προσβλητικό με αυτούς. Μπορεί να το δείς σαν ένα ντοκιμαντέρ, ή νομίζεις πως οι Slayer κηρύσσουν τον γαμημένο Β΄ Παγκόσμιο Πόλεμο;' Οι άνθρωποι έχουν αυτή τη σκέψη στο κεφάλι τους—ειδικά στην Ευρώπη—και ποτέ δεν θα μπορέσεις να τους την αλλάξεις."

Το τραγούδι επέστησε κατηγορίες ρατσισμού αν και η μπάντα αρνήθηκε αυτούς τους ισχυρισμούς. Επιπλέον, ο παραγωγός του συγκροτήματος και στενός φίλος Rick Rubin έχει εβραϊκή καταγωγή, ο τραγουδιστής/μπασίστας τους Tom Araya είναι Χιλιανός, ο ντράμερ τους Dave Lombardo είναι Κουβανός, και ο King είχε κάνει μια guest εμφάνιση στο τραγούδι του εβραϊκού hip hop συγκροτήματος Beastie Boys "No Sleep till Brooklyn". Τα μέλη του συγκροτήματος ρωτούνται συχνά σχετικά με τις κατηγορίες σε συνεντεύξεις, και έχουν δηλώσει πολλές φορές ότι δεν ανέχονται τον ρατσισμό και πως απλώς ενδιαφέρονται για το θέμα.

Το 2006, το τραγούδι "Jihad" από το άλμπουμ του 2006 των Slayer Christ Illusion επέστησε σύγκριση με το "Angel of Death". Το "Jihad" ασχολείται με τις επιθέσεις της 11ης Σεπτεμβρίου 2001, και αφηγείται την ιστορία από μια τρομοκρατική προοπτική. Ο τραγουδιστής Araya ανέμενε το αντικείμενο του θέματος να δημιουργήσει παρόμοια αντίδραση με αυτήν του "Angel of Death", αν και αυτό δεν υλοποιήθηκε, εν μέρει, πιστεύει, λόγω της οπτικής του κόσμου ότι το τραγούδι είναι "απλά οι Slayer που είναι Slayer".

Παραπομπές 

Τραγούδια για το Ολοκαύτωμα
Τραγούδια του 1986
Τραγούδια των Slayer